CELEX: 62020CN0330
Language: mt
Date: 2020-07-23 00:00:00
Title: Kawża C-330/20: Talba għal deċiżjoni preliminari mressqa mit-Tribunal Superior de Justicia de Cataluña (Spanja) fit-23 ta’ Lulju 2020 – IP vs Tribunal Económico-Administrativo Regional de Cataluña (TEAR de Cataluña)

26.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 359/4
            
         
      Talba għal deċiżjoni preliminari mressqa mit-Tribunal Superior de Justicia de Cataluña (Spanja) fit-23 ta’ Lulju 2020 – IP vs Tribunal Económico-Administrativo Regional de Cataluña (TEAR de Cataluña)
      (Kawża C-330/20)
      (2020/C 359/06)
      Lingwa tal-kawża: l-Ispanjol
      
         Qorti tar-rinviju
      
      Tribunal Superior de Justicia de Cataluña
      
         Partijiet fil-kawża prinċipali
      
      
         Rikorrenti: IP
      
         Konvenuta: Tribunal Económico-Administrativo Regional de Cataluña (TEAR de Cataluña)
      
         Domandi preliminari
      
      
                  1)
               
               
                  Id-dritt tal-Unjoni (jiġifieri l-Artikoli 63 u 65 TFUE u l-prinċipji fundamentali ta’ moviment liberu, ta’ ugwaljanza fit-trattament u ta’ nondiskriminazzjoni) jipprekludi dispożizzjoni tad-dritt nazzjonali bħall-Artikolu 39(2), tal-Ley 35/2006, de 28 de noviembre, del Impuesto sobre la Renta de las Personas Físicas [y de modificación parcial de las leyes de los Impuestos sobre Sociedades, sobre la Renta de no Residentes y sobre el Patrimonio] (il-Liġi 35/2006 tat-28 ta’ Novembru 2006 dwar it-taxxa fuq id-dħul tal-persuni fiżiċi, u li temenda parzjalment il-liġijiet dwar it-taxxi fuq il-kumpanniji, fuq id-dħul ta’ persuni mhux residenti u fuq il-patrimonju), kif emendat bl-Artikolu 3(2) tal-Ley 7/2012, de 29 de octubre [, de modificación de la normativa tributaria y presupuestaria y de adecuación de la normativa financiera para la intensificación de las actuaciones en la prevención y lucha contra el fraude] (il-Liġi 7/2012 tad-29 ta’ Ottubru 2012 dwar il-modifika tal-leġiżlazzjoni fiskali u baġetarja u dwar l-adattament tal-leġiżlazzjoni finanzjarja fid-dawl tal-intensifikazzjoni tal-azzjonijiet ta’ prevenzjoni u ta’ ġlieda kontra l-frodi), li, meta l-persuna taxxabbli ma tissodisfax, jew tissodisfa meta jkun skada t-terminu, l-obbligu ta’ informazzjoni permezz tal-“formola 720” dwar l-oġġetti, drittijiet u assi li jinsabu jew huma ddepożitati barra mill-pajjiż, tikkwalifikahom “fi kwalunkwe każ”, bħala “dħul patrimonjali mhux iġġustifikat”, taxabbli skont l-eqdem sena fiskali mhux preskritti, billi jiġu injorati r-regoli ta’ preskrizzjoni previsti fil-Ley 58/2003[, de 17 de diciembre,] General Tributaria (il-Liġi Nruo 58/2003, tas-17 ta’ Diċembru 2003, dwar il-liġi fiskali ġenerali), sakemm ma jkunx “dħul iddikjarat” jew dħul miksub matul perijodi li matulhom il-persuna taxxabbli ma kinitx suġġetta għat-taxxa fi Spanja?
                  Fil-każ li r-risposta tkun negattiva minħabba li din ir-regola tiġi kkunsidrata proporzjonata;
               
            
                  2)
               
               
                  Id-dritt tal-Unjoni (jiġifieri l-Artikoli 63 u 65 TFUE u l-prinċipji fundamentali ta’ moviment liberu, ta’ ugwaljanza fit-trattament u ta’ nondiskriminazzjoni) jipprekludi li dispożizzjoni nazzjonali bħall-Artikolu 39(2) tal-Liġi 35/2006 tipprovdi l-konsegwenzi deskritti iktar ’il fuq meta tali dħul jiġi ddikjarat barra mit-terminu, iżda qabel ma tkun infetħet jew ġiet innotifikata kwalunkwe proċedura ta’ verifika u mingħajr ma tkun saret ebda talba ta’ skambju ta’ informazzjoni fiskali, meta tali mekkaniżmu huwa fis-seħħ mal-Istat terz?